John Alderdice

Iarcheannaire Pháirtí na Comhghuaillíochta sa Tuaisceart  1987-1998, is ea John Thomas Alderdice, Baron Alderdice (a rugadh ar an 28 Márta 1955).
clé|mion|293x293px|2008

clé|mion|220x220px|2015
clé|mion|293x293px|2022

 Gairm 
Sa bhliain 2016,  scrúdaigh Alderdice, in éineacht le Monica McWilliams agus an dlíodóir John McBurney, bealaí chun scor na bparaimíleatach a chinntiú. Chinn siad go raibh formhór na n-eagraíochtaí dílis dá sosanna comhraic ach go raibh roinnt ball /iarbhall gafa le coiriúlacht, imeaglú, foréigean agus coireanna eile.

Seanóir san Eaglais Phreispitéireach ab ea John Alderdice ach d'éirigh sé as in 2018 i bhfianaise na conspóide faoi lánúineacha comhghnéis.  

Sa bhliain 2022, scríobh Lord John Alderdice tuairisc, ag maígh nach raibh an Eaglais ag comhlíonadh a cuid oibleagáidí mar charthanas atá cláraithe ar dhá thaobh na teorann in Éirinn. Bhí an tuairisc curtha faoi bhráid na rialálaithe carthanas sa Tuaisceart agus sa Phoblacht araon.

De réir Alderdice,  "Léirítear imní mhór faoi chúrsaí smachta agus rialachais san Eaglais Phreispitéireach. Cáintear go láidir sa tuairisc cur chuige na hEaglaise Preispitéirí i dtaca leis na ceisteanna sin agus tuilleadh.   Líomhnaítear sa tuairisc go bhfuil oifigigh shinsearacha ag déanamh bulaíocht agus imeaglú ar dhaoine eile san Eaglais agus go bhfuil siad ag baint mí-úsáid as an gcumhacht atá acu."

 1998: Racht Feirge Alderdice i leith na Gaeilge 
Sna laethanta beaga sular síníodh Comhaontú Aoine an Chéasta, bhí ionadaithe ó na páirtithe éagsúla ag cur páipéir éagsúla i láthair Chathaoirleach na gcainteanna faoi ghnéithe ar leith den idirbheartaíocht, an Ghaeilge ina measc. Rinne Alderdice ionsaí fíochmhar ar an Seanadóir George Mitchell, an Cathaoirleach, i gcur a láthair a rinne sé ar an 7 Aibreán 1998. Dúirt Alderdice go mbeadh foghlaim na Gaeilge éigeantach i scoileanna an Tuaiscirt go luath mar go raibh an Seanadóir Mitchell agus a chuid comhghleacaithe ag géilleadh i bhfad barraíocht don dá rialtas. Ní raibh aon mhuinín ag Alderdice as an Seanadóir Mitchell mar Chathaoirleach neamhspleách a thuilleadh de bharr a sheasaimh i leith na Gaeilge. "Startling" a thug David Donoghue ón Roinn Gnóthaí Eachtracha ar an chur i láthair seo (rud a d'fhoghlaim muid ó cháipéisí an Stáit sa bhliain 2022).

 Féach freisin 

 Páirtí na Comhghuaillíochta

 Tagairtí 

Catagóir:Daoine a rugadh i 1955
Catagóir:Tiarnaí
Catagóir:Comhaltaí den Tionól Reachtach Thuaisceart Éireann
Catagóir:Baill Pháirtí Comhghuaillíochta (Tuaisceart Éireann)
Catagóir:Preispitéirigh Éireannacha